Diari Oficial de la Generalitat Valenciana


Sumari del DOGV 8023, del 20-04-2017 (2017/2250)

Notificació de la interlocutòria dictada en el procediment de jurisdicció voluntària sobre exercici de la pàtria potestat número 188/2017.
------------------------------------------------------------------------------------------------------------------------------------------

### Dades del document

Número de DOGV
:   8023

Data del DOGV
:   20-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2250


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment de jurisdicció voluntària sobre exercici de la pàtria potestat número 188/2017. [2017/2250]  
  
Jesús Mario Abat Gallego, lletrat de l'Administració de justícia del Jutjat de Primera Instància número 7 de Castelló de la Plana, que en el judici a què es fa referència s??ha dictat la resolució que té el text que, literalment, és com segueix:  
  
«Interlocutòria número 84/2017  
Castelló de la Plana, 6 de març de 2017  
Fets  
Primer. La procuradora la senyora Felis Comes, en nom i representació de Souad El Jaouhary, va promoure expedient de jurisdicció voluntària contra Allal Qniet, en què sol·licitava que s'autoritzara la demandant per a sol·licitar de forma individual la nacionalitat espanyola de la filla menor.  
Segon. Admesa a tràmit la sol·licitud, i després d'haver resultat infructuoses les diligències d'esbrinament del domicili del demandat en el procediment de què dimana aquest expedient, es van remetre les actuacions al Ministeri Fiscal, que va emetre un informe en el sentit que es concedira l'autorització sol·licitada.  
Fonaments jurídics  
Únic. De conformitat amb l'article 156 del Codi Civil, si hi ha desacord sobre l'exercici de la pàtria potestat, qualsevol dels dos progenitors podrà acudir al jutge, qui, després de sentir ambdós i el fill si té judici suficient o, en tot cas, si és major de 12 anys, atribuirà la facultat de decidir al pare o a la mare.  
En el cas d'actuacions, la mare ha sol·licitat l'autorització per a promoure per si mateixa un expedient al registre civil a fi d'obtindre la nacionalitat espanyola per a la filla menor, R. Q., ja que en la interlocutòria de mesures provisionals de 31 de maig de 2016 (procediment núm. 1746/2016 d'aquest mateix jutjat) es va atribuir a Souad El Jaouhary l'exercici exclusiu de la pàtria potestat respecte de la seua filla menor d'edat, R. Q., en trobar-se el pare en parador desconegut i haver incomplit greument i reiteradament les obligacions pròpies de la pàtria potestat, i atés que el fiscal ha emés un informe favorable, pertoca autoritzar la demandant (encara que en puritat aquesta autorització no seria necessària atés l'exercici exclusiu de la pàtria potestat que l'habilita per a poder prendre totes les decisions importants que es plantegen en la vida de la seua filla sense necessitat del consens del pare) perquè puga instar per si sola la nacionalitat espanyola de la filla.  
Part dispositiva  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, atribuïsc a Souad El Jaouhary la facultat de sol·licitar per si sola la nacionalitat espanyola de la filla menor davant del registre civil.  
Notifiqueu aquesta resolució a les parts i feu-los saber que, en contra, únicament s'hi pot interposar un recurs d'apel·lació en el termini de 20 dies, que no tindrà efectes suspensius.  
De conformitat amb la disposició addicional 15a de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs de reposició, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit en el moment de la interposició.  
Aquesta és la meua interlocutòria, contra la qual no es pot interposar cap recurs, que ordene i firme.»  
  
Atés que es desconeix el domicili o la residència actuals de la part demandada, el lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte al tauler d'anuncis del jutjat per a portar a efecte la diligència de notificació.  
  
Diligència. L'estenc jo, el lletrat de l'Administració de justícia, per a fer constar que aquest edicte ha quedat fixat en el dia de hui al tauler d'anuncis. En done fe.  
  
Castelló de la Plana, 6 de març de 2017.- El lletrat de l'Administració de justícia: Jesús Mario Abat Gallego.